**NOTĂ DE INFORMARE**

**privind prelucrarea datelor cu caracter personal efectuată de către**

**Ministerul Mediului, Apelor și Pădurilor**

**Ministerul Mediului, Apelor și Pădurilor**, denumit în continuare „***Ministerul***”, cu sediul în Bd. Libertății nr. 12, sectorul 5, municipiul București, tel. +4021.408.9521, fax: +40.214 089 615, website: www.mmediu.ro, e-mail: registratura@mmediu.ro, este Operator de date cu caracter personal.

În cadrul Ministerului se organizează un call public pentru a putea fi selectați funcționari publici ce vor exercita cu caracter temporar funcția publică de conducere vacantă de inspector șef, gradul II, în cadrul gărzilor forestiere în care se vacantează aceste posturi.

În acest context, Ministerul prelucrează datele cu caracter personal transmise de către persoanele care se înscriu la procedurile de selecție, denumite în continuare „***Participanți***”, în conformitate cu prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE, denumit în continuare „***GDPR***”, precum și a legislației naționale privind protecția și securitatea datelor personale.

Ministerul acționează în calitate de operator al datelor cu caracter personal, întrucât stabilește scopurile și mijloacele de prelucrare a datelor cu caracter personal.

În secțiunea următoare, Ministerul a redat toate informațiile care sunt necesare pentru a înțelege activitățile de prelucrare a datelor cu caracter personal.

1. **Definiții**

Termenii și expresiile utilizate în prezenta Notă de informare au semnificația prevăzută în cadrul GDPR, respectiv:

1. **date cu caracter personal** - înseamnă orice informaţii privind o persoană fizică identificată sau identificabilă ("persoana vizată"); o persoană fizică identificabilă este o persoană care poate fi identificată, direct sau indirect, în special prin referire la un element de identificare, cum ar fi un nume, un număr de identificare, date de localizare, un identificator online, sau la unul sau mai multe elemente specifice, proprii identităţii sale fizice, fiziologice, genetice, psihice, economice, culturale sau sociale.
2. **prelucrare** - înseamnă orice operațiune sau set de operaţiuni efectuate asupra datelor cu caracter personal sau asupra seturilor de date cu caracter personal, cu sau fără utilizarea de mijloace automatizate, cum ar fi colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziţie în orice alt mod, alinierea sau combinarea, restricţionarea, ştergerea sau distrugerea.

De asemenea, menționăm că termenii care sunt definiți în cadrul GDPR vor avea același sens și în prezenta Notă de Informare atunci când vor fi utilizați.

1. **Scopurile și baza legală a prelucrării datelor cu caracter personal**

Ministerul prelucrează datele personale transmise de către Participanți, potrivit prevederilor GDPR, în calitate de operator, prin intermediul serviciilor/birourilor/ compartimentelor, în conformitate cu prevederile specifice aplicabile, pentru derularea următoarelor activități: înregistrare dosar, verificare conformitate documente, analiză dosar, soluționare contestații, înregistrare audio şi/sau video ale interviurilor.

În cazul în care nu sunteți de acord cu furnizarea datelor personale, Ministerul se află în imposibilitatea de a realiza demersurile legale pentru a valida înscrierea participantului la procedura de selecție.

1. **Temeiul legal al prelucrării datelor cu caracter personal**

Datele cu caracter personal sunt prelucrate pentru îndeplinirea obligațiilor legale care îi revin operatorului MMAP, conform dispozițiilor art. 6 alin. (1) lit. b), c) și e) din GDPR.

1. **Tipuri de date cu caracter personal pe care Ministerul le prelucrează**

Politica Ministerului privind protecția și securitatea datelor cu caracter personal este de a colecta numai datele personale necesare exclusiv în scopul stabilit și de a solicita persoanelor vizate să comunice numai acele date cu caracter personal strict necesare îndeplinirii acestor scopuri.

Ministerul va prelucra datele cu caracter personal într-un mod adecvat, relevant și neexcesiv prin raportare la scopurile pentru care sunt colectate și/sau prelucrate datele cu caracter personal.

Pentru a se asigura îndeplinirea tuturor condițiilor legale prevăzute pentru ocuparea acestui post, Participanții la procesul de selecție organizat de către Minister, vor furniza următoarele documente care conțin datele cu caracter personal standard și care urmează să fie prelucrate de Minister doar în scopul selecției:

1. solicitare de înscriere la selecție (va cuprinde numele și prenumele, precum și semnătura persoanei în cauză)
2. prezentarea viziunii de management pe termen scurt;
3. CV (va cuprinde nume, prenume, și date de contact, precum și date cu privire la studiile finalizate, locul de muncă etc.)
4. certificat de cazier judiciar, fără înscrisuri, în termenul de valabilitate;
5. certificat de cazier fiscal, fără înscrisuri, în termen de valabilitate;
6. copia actului de identitate sau orice alt document care atestă identitatea, potrivit legii, aflate în termen de valabilitate;
7. copia certificatului de căsătorie sau a altui document prin care s-a realizat schimbarea de nume, după caz;
8. copii ale documentelor care dovedesc experiența în funcții de conducere/administrare/management, ale documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
9. copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
10. copia actului care atestă competențele în domeniul tehnologiei informației - nivel avansat
11. acordul, de principiu, privind detașarea din partea conducătorului instituției în cadrul căreia candidatul are funcția de bază (în situația în care nu este angajat al Gărzii Forestiere pentru care are loc selecția);
12. imagini fotografice ori înregistrările audio şi/sau video ale interviurilor.

Ministerul își rezervă dreptul de a solicita alte date necesare pentru îndeplinirea atribuțiilor, strict în conformitate cu prevederile legale.

1. **Identitatea și datele de contact ale operatorului**

Operatorul are sediul în Bd. Libertăţii nr. 12, Sector 5, Bucureşti, datele de contact fiind [registratura@mmediu.ro](https://mmediu.ro/contact/#contact).

1. **Destinatari sau categoriile de destinatari ai datelor cu caracter personal**

Ministerul dă acces la datele cu caracter personal ale Participanților către 3 reprezentanți ai Gărzii Naționale Forestiere (1 pentru suport în analiza dosarelor, în vederea verificării îndeplinirii condițiilor prevăzute de lege, iar 2 pentru suport în organizarea interviurilor și analiza finală a informațiilor, în vederea luării deciziei finale de către Minister), la sediul Ministerului Mediului, Apelor și Pădurilor.

Interviurile vor fi înregistrate și publicate pe site-ul Ministerului.

1. **Transferuri către state terțe**

Ministerul nu transferă date cu caracter personal către țări terțe.

1. **Perioada de retenție a datelor cu caracter personal**

Datele colectate vor fi păstrate doar atâta timp cât se va organiza selecția și încă 3 luni în vederea unor posibile contestații, iar ulterior pentru persoanele selectate vor fi păstrate doar datele cu caracter personal necesare în vederea exercitării funcției pentru care a candidat.

1. **Drepturile persoanelor vizate cu privire la prelucrarea datelor cu caracter personal**

GDPR oferă o serie de drepturi pe care fiecare persoană vizată le are în ceea ce privește prelucrarea datelor sale cu caracter personal. Ministerul asigură exercitarea acestor drepturi, așa cum sunt ele descrise în cele ce urmează:

1. dreptul de acces – persoana vizată poate solicita confirmarea faptului că datele sale cu caracter personal sunt prelucrate sau nu de către Minister, iar în caz afirmativ, poate solicita accesul la acestea, precum și anumite informații despre acestea (menționate în art. 15 din GDPR). Pe bază de solicitare, Ministerul va elibera și o copie asupra datelor cu caracter personal prelucrate. Solicitarea de copii suplimentare va fi tarifată în funcție de costurile efective realizate de Minister; Ministerul poate refuza să răspundă pozitiv unei cereri de acces în cazul în care persoana vizată depune o cerere în mod vădit nefondată sau excesivă.
2. dreptul la rectificare este aplicabil în situațiile în care Ministerul deține date cu caracter personal inexacte sau incomplete, date pe care persoana vizată are dreptul să ceară să fie rectificate sau completate.
3. dreptul la ștergerea datelor în cazul în care datele nu mai sunt necesare Ministerul sau când datele au fost prelucrate ilegal.
4. dreptul la restricționarea prelucrării aplicabil atunci când acuratețea datelor cu caracter personal este contestată, pentru perioada necesară în vederea administrării situației. Acest drept este, de asemenea, aplicabil când prelucrarea datelor este ilegală și ștergerea datelor nu a fost cerută. Vă indicăm articolul 18 din GDPR pentru a putea vedea toate situațiile în care se va putea restricționa prelucrarea datelor.
5. dreptul la portabilitatea datelor reprezintă dreptul persoanei vizate de a primi datele cu caracter personal într-un format structurat, comun utilizat și citibil de mașini și transmiterea mai departe a acestor date către alt operator. Acest drept la portabilitate va fi aplicabil numai cu privire la datele cu caracter personal pe care persoanele vizate ni le-au oferit și atunci când prelucrarea este realizată pe cale automată în vederea executării contractului încheiat de Minister și persoana vizată. Dreptul persoanei vizate de a-și retrage consimțământul pentru prelucrarea de către Minister a datelor cu caracter personal.
6. dreptul de a se opune constând în posibilitatea de a te opune prelucrării, în baza unor temeiuri cu privire la situația particulară a persoanei vizate. Dreptul de a se opune se va aplica atunci când prelucrarea se bazează pe interesul legitim al Ministerului.
7. **Dreptul persoanei vizate de a depune o plângere unei autorități de supraveghere**

Persoanele vizate care consideră că drepturile acestora au fost încălcate vor putea să se adreseze Autorității Naționale de Supraveghere a Prelucrării Datelor cu Caracter Personal (<https://www.dataprotection.ro/>).